wannaphong/clean_thaiwikipedia huggingface dataset:
# แผ่นดินไหวใน พ.ศ. 2562
แผ่นดินไหวใน พ.ศ. 2562 แสดงเนื้อหาเฉพาะแผ่นดินไหวขนาด 6 แมกนิจูดขึ้นไป และแผ่นดินไหวที่มีขนาดต่ำกว่า 6 ที่สร้างความเสียหาย มีผู้บาดเจ็บเสียชีวิต หรือมีความโดดเด่นอื่น วันเวลาทั้งหมดแสดงในรูปแบบเวลาสากลเชิงพิกัด (UTC) ความรุนแรงสูงสุดแสดงตามมาตราเมร์กัลลี และใช้แหล่งที่มาจากฐานข้อมูล "ShakeMap" ของสำนักงานสำรวจธรณีวิทยาแห่งสหรัฐ (USGS)

ตารางเทียบรายปี
+จำนวนของแผ่นดินไหวทั่วโลกระหว่าง พ.ศ. 2552–2562 ขนาด 2552 2553 2554 2555 2556 2557 2558 2559 2560 2561 2562 8.0–9.9 1 1 1 2 2 1 1 0 1 11 7.0–7.9 16 21 19 15 17 11 18 17 7 168 6.0–6.9 144 151 204 129 125 140 124 128 106 11777 5.0–5.9 1,896 1,963 2,271 1,412 1,402 1,475 1,413 1,502 1,451 1,667808 4.0–4.9 6,805 10,164 13,303 10,990 9,795 13,494 13,239 12,771 11,296 12,7775,977 รวม 8,862 12,300 15,798 12,548 11,341 15,121 14,795 14,420 12,860 14,5866,874
สังเกตว่าจำนวนแผ่นดินไหวที่ตรวจพบเพิ่มขึ้นนั้นไม่จำเป็นต้องแสดงว่ามีแผ่นดินไหวเพิ่มขึ้นโดยตัวเอง การเพิ่มขึ้นของประชากร การกระจายถิ่นที่อยู่และความก้าวหน้าของเทคโนโลยีตรวจจับแผ่นดินไหวล้วนเป็นปัจจัยให้มีการบันทึกจำนวนแผ่นดินไหวเพิ่มขึ้นตามกาลทั้งสิ้น

สำหรับประเทศไทย สามารถดูรายงานแผ่นดินไหวภายในประเทศได้ที่ รายงานแผ่นดินไหวภายในประเทศและใกล้เคียง

สำหรับวันที่แน่นอนและการเกิดแผ่นดินไหวสามารถเข้าชมได้ที่ แผนที่แสดงแผ่นดินไหวแบบเรียลไทม์

เรียงตามเดือน
มกราคม

+วันที่ประเทศและสถานที่Mwความลึก (กม.)MMIหมายเหตุผู้บาดเจ็บและเสียชีวิตเสียชีวิตบาดเจ็บ        มณฑลเสฉวน  ห่างจากอำเภอปกครองตนเองเหอโค่วไปทางทิศตะวันตกเฉียงใต้เฉตะวันตก 24 กม.5.210.0IIบ้านเรือนบางหลังในอำเภอก่งถูกทำลาย มีผู้บาดเจ็บเล็กน้อย 1 ราย  -1เกาะคีวชู  ห่างจากเมืองโอมูตะไปทางทิศตะวันออกเฉียงใต้เฉใต้ 7 กม.4.710.0IVมีรายงานความเสียหายเล็กน้อยในเมืองนาโงมิ และมีหญิงชราได้รับบาดเจ็บเล็กน้อยในเมืองมาชิกิ ซึ่งทั้งสองเมืองนั้นอยู่ในจังหวัดคูมาโมโตะ  -1รัฐอากรี  ห่างจากเทศบาลนครตาราวากาไปทางทิศตะวันตก 89 กม.6.8575.3III - - -6จังหวัดเคอร์มันซาห์  ห่างจากเมืองแซร์พอล-เอแซแฮบไปทางทิศตะวันตกเฉียงใต้เฉใต้ 41 กม.5.614.0VIIมีผู้บาดเจ็บประมาณ 75 คนในเมืองของ Gilan-e Gharb County อาคารที่พักอาศัยบางหลังรวมถึงถนนได้รับความเสียหาย -75ทะเลโมลุกกะ  ห่างจากเมืองโตเบโลไปทางทิศตะวันตกเฉียงเหนือเฉตะวันตก 151 กม.6.660.0V - - -เกาะคีวชู  ห่างจากเมืองนิชิโนโอโมเตะไปทางทิศตะวันออกเฉียงใต้เฉใต้ 16 กม.6.335.0IV - - -รัฐเนวเกน  ห่างจากเมืองอาเนโลไปทางทิศตะวันตกเฉียงใต้ 20 กม.4.112.0 - - -12จังหวัดดอลนือชล็อนสก์  ห่างจากเมืองโปลโกวิเซไปทางทิศตะวันออกเฉียงเหนือ 2 กม.3.82.0แผ่นดินไหวขนาดเล็กนี้เกิดจากเหตุเหมืองถล่มในรุดนา มีผู้เสียชีวิตจำนวน 1 คน และได้รับบาดเจ็บอีก 6 คน โดยมีสามคนที่มีอากาศสาหัส16นอกชายฝั่งจังหวัดตอร์บา  ห่างจากหมู่บ้านโซลาไปทางทิศตะวันตก 105 กม.6.646.9VI - - -
# การว่าราชการหลังม่าน
การว่าราชการหลังม่าน  หมายถึง การที่จักรพรรดินีหรือพระพันปีทำหน้าที่เป็นผู้สำเร็จราชการแทนพระองค์ เมื่อจักรพรรดิยังทรงพระเยาว์

 การว่าราชการหลังม่านในประเทศจีน 
 จักรพรรดินีลฺหวี่
 ลำดับที่ 1
 พระราชมารดาของ จักรพรรดิฮั่นฮุ่ย จักรพรรดิลำดับที่ 2 แห่ง ราชวงศ์ฮั่นตะวันตก ครองสิริราชสมบัติระหว่าง 195-188 ปีก่อนคริสตกาล พระราชโอรสของ จักรพรรดิฮั่นเกา ปฐมจักรพรรดิแห่งราชวงศ์ฮั่นตะวันตก
 ลำดับที่ 2
 พระอัยยิกาของ หลิว กง จักรพรรดิลำดับที่ 3 และ หลิว หง จักรพรรดิลำดับที่ 4 ครองสิริราชสมบัติระหว่าง 188-180 ปีก่อนคริสตกาล พระราชโอรสของจักรพรรดิฮั่นฮุ่ย

 จักรพรรดินีหฺวันซื่อ
 พระราชมารดาบุญธรรมของ จักรพรรดิฮั่นหลิง หรือ พระเจ้าเลนเต้ เมื่อ ค.ศ. 168

 การว่าราชการหลังม่านในประเทศเกาหลี 
 ซ็องจง พระราชาลำดับที่ 9 แห่ง ราชวงศ์โชซ็อน มี พระนางช็องฮี พระอัยยิกาซึ่งเป็น สมเด็จพระราชินี ใน พระเจ้าเซโจ พระราชาลำดับที่ 7 เป็นผู้ว่าราชการแทน
 มย็องจง พระราชาลำดับที่ 13 มี พระนางมุนจ็อง พระราชมารดาซึ่งเป็น สมเด็จพระราชินี ใน พระเจ้าจุงจง พระราชาลำดับที่ 11 เป็นผู้ว่าราชการแทน
 ซ็อนโจ พระราชาลำดับที่ 14 มี พระนางอินซุน สมเด็จพระราชินี ใน พระเจ้ามย็องจง พระราชาลำดับที่ 13 เป็นผู้ว่าราชการแทน
 ซุนโจ พระราชาลำดับที่ 23 มี พระนางช็องซุน พระปัยยิกาเลี้ยงซึ่งเป็น สมเด็จพระราชินี ใน พระเจ้าย็องโจ พระราชาลำดับที่ 21 เป็นผู้ว่าราชการแทน
# ลอนดอนซิมโฟนีออร์เคสตรา
ลอนดอนซิมโฟนีออร์เคสตรา  หรือย่อว่า LSO เป็นวงออร์เคสตราที่เก่าแก่ที่สุดของกรุงลอนดอน ก่อตั้งขึ้นในปีค.ศ. 1904 จากการรวมกลุ่มของอดีตนักดนตรีที่ลาออกจากวงควีนส์ฮอลล์ออร์เคสตรา (Queen's Hall Orchestra) ปัจจุบันวง LSO ถือเป็นหนึ่งในวงออร์เคสตราแถวหน้าของโลก มีผลงานอัดเสียงเพลงประกอบภาพยนตร์ฟอร์มยักษ์มากมาย ที่โด่งดังที่สุดคือเพลงในภาพยนตร์ชุด สตาร์ วอร์ส

แหล่งข้อมูลอื่น
London Symphony Orchestra official website
# รีวงาซากิ
รีวงาซากิ  เป็นนครในจังหวัดอิบารากิ ประเทศญี่ปุ่น ตั้งอยู่ทางตะวันออกเฉียงเหนือของกรุงโตเกียวไปราว 71 กิโลเมตร มีประชากร 77,078 คน (ปี 2018) ชื่อ "รีวงาซากิ" เป็นชื่อตระกูลซามูไรที่เคยปกครองพื้นที่แห่งนี้ในสมัยที่ยังเป็นส่วนหนึ่งของแคว้นซัตสึมะ

แหล่งข้อมูลอื่น

Official Website
# ชีร์เกอเนส
ชีร์เกอเนส  เป็นเมืองในเทศมณฑลทรุมส์และฟินมาร์ก ทางตะวันออกเฉียงเหนือของประเทศนอร์เวย์ เมืองตั้งอยู่บนคาบสมุทรบอกฟยอร์เดน (Bøkfjorden) มีโบสถ์ที่สำคัญคือโบสถ์ชีร์เกอเนส ตั้งอยู่บริเวณฮากาเนส (Haganes) เมืองมีพื้นที่ 2.14 ตร.กม. มีประชากร 3,529 คน (ค.ศ. 2018) มีความหนาแน่นประชากร 1,649 คน/ตร.กม.
# เทศมณฑลของประเทศลิทัวเนีย
ประเทศลิทัวเนียประกอบด้วย เทศมณฑล  จำนวน 10 เทศมณฑล แต่ละเทศมณฑลตั้งชื่อตามชื่อเมืองหลักและประกอบด้วยเทศบาล  รวมทั้งหมด 60 เทศบาล แบ่งออกเป็น 9 เทศบาลนคร, 43 เทศบาลเขต และ 8 เทศบาล แต่ละเทศบาลประกอบด้วยแขวง  รวมทั้งหมด 545 แขวง การแบ่งเขตการปกครองรูปแบบนี้มีขึ้นตั้งแต่ พ.ศ. 2537 และได้รับการปรับปรุงเล็กน้อยใน พ.ศ. 2543

จนถึง พ.ศ. 2553 ตำแหน่งหัวหน้าปกครองเทศมณฑลต่าง ๆ คือผู้ว่าการเทศมณฑล  ซึ่งได้รับการแต่งตั้งจากรัฐบาลกลางในกรุงวิลนีอัส ผู้ว่าการเทศมณฑลมีหน้าที่หลักในการกำกับดูแลเทศบาลในสังกัดให้ปฏิบัติตามกฎหมายและรัฐธรรมนูญลิทัวเนีย แต่พวกเขาไม่ได้รับมอบอำนาจอื่นมากนัก จึงมีการเสนอว่าเทศมณฑลทั้งสิบเทศมณฑลไม่มีความจำเป็นสำหรับลิทัวเนีย เนื่องจากเทศมณฑลที่เล็กที่สุดสองเทศมณฑลดูแลเทศบาลเพียงสี่เทศบาล ดังนั้นเมื่อวันที่ 1 กรกฎาคม พ.ศ. 2553 หน่วยงานบริหารเทศมณฑลจึงถูกยุบเลิก แต่เทศมณฑลต่าง ๆ ยังมีอยู่ต่อไปเพื่อวัตถุประสงค์ทางสถิติและการรายงาน

 แผนที่ 
center|750px
รายชื่อ
 # เทศมณฑล  เมืองหลัก  เนื้อที่(ตร.กม.)(อันดับที่)  ประชากร(คน)(พ.ศ. 2560)ความหนาแน่น(คน/ตร.กม.)  จีดีพีในนาม(พันล้านยูโร)  จีดีพีต่อหัว(ยูโร)  เงินเดือนเฉลี่ย(ยูโร)  เอชดีไอ(พ.ศ. 2561) เทศบาล  1 เทศมณฑลเกล็ยเปดา40px เกล็ยเปดา  5,222 (7) 318,900 61 5.3 16,400 1,488 0.871 
เทศบาลเกรติงกา
เทศบาลเนริงกา
เทศบาลเขตเกล็ยเปดา
เทศบาลเขตชิลูเต
เทศบาลเขตสกัวดัส
เทศบาลนครเกล็ยเปดา
เทศบาลนครปาลังกา 2 เทศมณฑลเกานัส40px เกานัส  8,086 (3) 566,500 70 10.2 18,000 1,613 0.877 
เทศบาลบีร์ชตอนัส
เทศบาลเขตเกอดายเนย์
เทศบาลเขตเก็ยแชดอรีส
เทศบาลเขตเกานัส
เทศบาลเขตเปรียเน็ย
เทศบาลเขตยอนาวา
เทศบาลเขตราแซย์เนย์
เทศบาลนครเกานัส 3 เทศมณฑลเช็วเลย์40px เช็วเลย์  8,537 (2) 268,000 31 3.5 13,400 1,362 0.841เทศบาลเขตเก็ลเม
เทศบาลเขตเช็วเลย์
เทศบาลเขตปากรัวยิส
เทศบาลเขตยอนิชกิส
เทศบาลเขตรัดวิลิชกิส
เทศบาลเขตอักแมเน
เทศบาลนครเช็วเลย์ 4 เทศมณฑลเต็ลเชย์40px เต็ลเชย์  4,350 (10) 136,000 31 1.6 12,600 1,397 0.842 
เทศบาลเรียตาวัส
เทศบาลเขตเต็ลเชย์
เทศบาลเขตปลุงเก
เทศบาลเขตมาเฌย์เกย์ 5 เทศมณฑลเตาราเก40px เตาราเก  4,349 (9) 97,200 22 0.9 9,700 1,257 0.811 
เทศบาลปาเกเกย์
เทศบาลเขตชิลาเล
เทศบาลเขตเตาราเก
เทศบาลเขตยูร์บาร์กัส 6 เทศมณฑลปาเนเวฌีส40px ปาเนเวฌีส  7,878 (4) 221,900 28 2.7 13,000 1,369 0.842 
เทศบาลเขตกูปิชกิส
เทศบาลเขตบีร์เฌ็ย
เทศบาลเขตปัสวาลีส
เทศบาลเขตปาเนเวฌีส
เทศบาลเขตรอกิชกิส
เทศบาลนครปาเนเวฌีส 7 เทศมณฑลมาริแยมปอเล40px มาริแยมปอเล  4,466 (8) 143,300 32 1.5 10,800 1,284 0.825 
เทศบาลกัซลูรูดา
เทศบาลกัลวาริยา
เทศบาลมาริแยมปอเล
เทศบาลเขตชาเกย์
เทศบาลเขตวิลกาวิชกิส 8 เทศมณฑลวิลนีอัส40px วิลนีอัส 9,730 (1) 805,300 83 21.1 25,600 1,769 0.907 
เทศบาลเอเล็กเตรเน็ย
เทศบาลเขตชเว็นชอนีส
เทศบาลเขตชัลชินิงเก็ย
เทศบาลเขตชีร์วินตอส 
เทศบาลเขตตราเก็ย
เทศบาลเขตวิลนีอัส
เทศบาลเขตอุกเมร์เก
เทศบาลนครวิลนีอัส 9 เทศมณฑลอาลีตุส40px อาลีตุส 5,418 (6) 139,900 26 1.4 10,600 1,306 0.836เทศบาลดรุสกินิงเก็ย
เทศบาลเขตลัซดิเยย์
เทศบาลเขตวาเรนา
เทศบาลเขตอาลีตุส
เทศบาลนครอาลีตุส 10 เทศมณฑลอูเตนา40px อูเตนา  7,191 (5) 131,600 18 1.3 10,500 1,306 0.825 
เทศบาลวิซากินัส
เทศบาลเขตซาราเซ็ย
เทศบาลเขตมอเลเต็ย
เทศบาลเขตอานีกช์เชย์
เทศบาลเขตอิกนาลินา
เทศบาลเขตอูเตนา   ประเทศลิทัวเนีย วิลนีอัส 65,300  2,828,400 43 49.5 17,700 1,598 0.869
# เวย์วี
เวย์วี  เป็นบอยแบนด์จีนซึ่งทำหน้าที่เป็นยูนิตย่อยที่สี่และยูนิตที่มีฐานในจีนของบอยแบนด์เกาหลีใต้เอ็นซีที ดำเนินการโดย "เลเบิลวี" (Label V) ค่ายเพลงย่อยของเอสเอ็มเอนเตอร์เทนเมนต์ เปิดตัวเมื่อวันที่ 17 มกราคม พ.ศ. 2562 ด้วยอีพี เดอะวิชัน ปัจจุบันประกอบด้วยสมาชิกหกคน ได้เเก่ คุน,เตนล์, วินวิน, เซียวจวิ้น, เฮนเดอรี และหยางหยาง อดีตสมาชิก ลูคัส

กลุ่มได้ออกอัลบั้มสตูดิโอ 1 อัลบั้มและอีพี 3 ชุด และได้ปรากฏตัวบน ชาร์ตโลก ของ บิลบอร์ด

 ประวัติ 

 2016-2018 ก่อนเปิดตัว 
 ทั้งเจ็ดสมาชิกของ WayV เดิมเป็นส่วนหนึ่งของ SMRookies ในเดือนมกราคม 2559 อี ซู-มันผู้ก่อตั้งและผู้ผลิต SM ได้ประกาศแผนการสำหรับบอยกรุ๊ปใหม่ NCT ที่มีหลายยูนิตที่จะประจำอยู่ในเมืองต่างๆทั่วโลก และ สาเหตุใช้ชื่อเดิม NCT Vision ไม่ได้เนื่องจากปัญหาขัดแย้งระหว่างประเทศ จึงใช้ชื่อแทนในนาม WayV
 เตนล์เดบิวต์กับยูนิตแรก NCT U เมื่อวันที่ 9 เมษายน 2016 คุนเข้าร่วมในเพลง "Without You" ของ NCT U เวอร์ชันภาษาจีน ซึ่งเปิดตัวในวันที่ 10 เมษายน 2016 แต่ก็ถือว่ายังไม่เป็นทางการ วินวินเดบิวต์เป็นส่วนหนึ่งของยูนิตที่สอง หรือ NCT 127 ในวันที่ 7 กรกฎาคม 2016 
 คุน และ ลูคัส ถูกประกาศเป็นสมาชิกใหม่ของโปรเจกต์ NCT 2018 ในวันที่ 31 มกราคม 2018 โดย ลูคัส และ วินวิน ก็เปิดตัวใน NCT U เมื่อวันที่ 22 กุมภาพันธ์ 2018  

 2019 เปิดตัวอย่างเป็นทางการ 
 WayV ดูแลโดยบริษัทย่อยของ SM บริษัทจีน Label V 
 17 มกราคม 2019 เปิดตัวด้วยเพลง Regular เวอร์ชันภาษาจีน และซิงเกิลอัลบั้ม The Vision ซึ่งเป็นเพลง  Regular ของวงยูนิต NCT 127 และ วินวิน พักทำกิจกรรม NCT 127 มุ่งเน้นทำกิจกรรม WayV
 9 พฤษภาคม 2019 เพลงแรกของวง Take Off มินิอัลบั้มชุดแรก Take Off
 29 ตุลาคม 2019 เพลงลำดับที่ 2 Moonwalk และ เพลงลำดับที่ 3 Love Talk มินิอัลบั้มชุดที่ 2 Take Over the Moon  
 เตนล์ และ ลูคัส ได้เข้าร่วมโปรเจกต์ Super M 
 WayV ได้รับรางวัล Best New Asian Artist ในงาน MAMA 2019

 2020 อัลบั้มเต็มชุดแรก, โปรเจกต์ NCT 2020 
 9 มิถุนายน 2020 ซิงเกิลที่ 4 Turn Back Time อัลบั้มเต็มชุดแรก Awaken the World 
 18 มิถุนายน 2020 ปล่อย MV Turn Back Time เวอร์ชัน ภาษาเกาหลี
 WayV ทำกิจกรรมเกาหลี ออกรายการเพลง THE SHOW , Show Champion , Music Bank , Music Core

 สมาชิก 
  ปัจจุบัน
 คุน (เฉียน คุน/钱锟)อายุ 27 เกิด พ.ศ.2539 เกิด 1 มกราคม พ.ศ.2539 - หัวหน้าวง เป็นชาวจีน
 เตนล์ (ชิตพล ลี้ชัยพรกุล/李永钦) อายุ 27 ปี เกิด 27 กุมภาพันธ์ พ.ศ.2539 เป็นชาวไทยที่ไปทำงาน 1 ใน 7 นักร้องบอยแบนด์วงค์เวย์วีอยู่ที่จีน เกาหลี
 วินวิน (ต่งซื่อเฉิง/董思成)อายุ 26 ปี เกิด 26 ตุลาคม พ.ศ.2540 ชาวจีน
 เซียวจวิ้น (เซียว เต๋อจวิ้น/肖德俊)อายุ 24 ปี เกิด 8 สิงหาคม พ.ศ.2542 สัญชาติ จีน
เฮนเดอรี (หวง กว้านเฮิง/黄冠亨)อายุ 24 ปี เกิด 28 กันยายน พ.ศ.2542 ค.ศ.1999 สัญชาติ จีน มาเก๊า
 หยางหยาง (หลิว หยางหยาง/刘扬扬)อายุ 23 ปี เกิด 10 ตุลาคม พ.ศ.2543 สัญชาติ เยอรมัน/ใต้หวัน
  อดีต
 ลูคัส (승한; 2018–2023)

ผลงานเพลง

อัลบั้มเกาหลี
อเวคเคนเดอะเวิลด์ (2020)
ออนมายยูธ'ฟูล (2023)

อีพี
เดอะวิชัน (2019)
เทกออฟ (2019)
เทกโอเวอร์เดอะมูน (2019)
คิคแบค (2021)
ผานต้อม (2022)
กิฟมีแดท (2024)
เดอะอุกฤษฏ์ (2024)
ฟีเควิน'ซี่ (2024)

 ผลงานด้านการแสดง 

 รายการเรียลลิตี้ 

 ดรีม แพลน (2019)
 เววิชชั่น (2020)
เววิชชั่น2 (2021)
# สุเอซ
สุเอซ  เป็นเมืองท่าทางทะเล (มีประชากรราว 750,000 คน ในเดือนสิงหาคม ค.ศ. 2018) ตั้งอยู่ทางทิศตะวันออกเฉียงเหนือของประเทศอียิปต์ ทางชายฝั่งทิศเหนือของอ่าวสุเอซ (ในทะเลแดง) ใกล้กับสถานีปลายทางคลองสุเอซ อยู่ในเขตการปกครองเขตผู้ว่าการสุเอซ เมืองมีเส้นทางรถไฟและทางหลวงเชื่อมต่อเมืองไคโร พอร์ตซาอิด และอิสเมอิลีอา เมืองสุเอซมีโรงงานน้ำมันปิโตรเคมี และโรงกลั่นน้ำมันที่มีท่อลำเลียงไปยังไคโร
# แม่น้ำเกายา
แม่น้ำเกายา (, , ,) เป็นแม่น้ำในภูมิภาค Vidzeme ของประเทศลัตเวีย เป็นแม่น้ำสายใหญ่สายเดียวของลัตเวียที่ตั้งแต่ต้นสายถึงปลายสายไหลภายในประเทศ มีความยาว 460 กิโลเมตร โดย 1 ใน 5 หรือ 93.5 กิโลเมตร อยู่ในพื้นที่อุทยานแห่งชาติเกายา แม่น้ำเกายาไหลผ่านพื้นที่หุบเขาเกายาที่เก่าแก่และกว้างใหญ่ แม่น้ำมีความกว้าง 1 ถึง 2.5 กิโลเมตร และมีจุดลึกสุดใกล้เมืองซีกุลดา  ลึก 85 เมตร

หินทรายตามชายฝั่งของแม่น้ำเกายาและแม่น้ำที่อยู่ติดกัน ได้เกิดขึ้นเมื่อ 370 ถึง 300 ล้านปี ในยุคเดโวเนียน
# ฮินเนอยา
ฮินเนอยา  เป็นเกาะใหญ่เป็นอันดับ 4 ของประเทศนอร์เวย์ (เป็นเกาะที่ใหญ่ที่สุดในนอร์เวย์หากไม่รวมกลุ่มเกาะสฟาลบาร์) ตั้งอยู่นอกชายฝั่งทิศตะวันตกของภาคเหนือ มีพื้นที่ 2204.7 ตารางกิโลเมตร เกาะตั้งอยู่ในเทศมณฑลนูลันและเทศมณฑลทรุมส์และฟินมาร์ก ทางตะวันตกของเกาะอยู่ในเขตเว็สเตอโรเลิน (Vesterålen) และทางใต้อยู่ในเขตลูฟูเติน (Lofoten) ทางตะวันออกเฉียงใต้อยู่ในเขตอูฟูเติน (Ofoten) และทางตะวันออกเฉียงเหนืออยู่ในเขตเซาเทิร์นทรุมส์ (Southern Troms)

จากข้อมูลปี ค.ศ. 2017 ฮินเนอยามีประชากร 32,688 คน  มีเมืองฮัชชตาเป็นเมืองเดียวบนเกาะ
# แม่น้ำเทนเนสซี
แม่น้ำเทนเนสซี  เป็นสาขาของแม่น้ำโอไฮโอที่ใหญ่ที่สุดhttps://www.tva.gov/Environment/Managing-the-River/Navigation-on-the-Tennessee-River มีความยาวราว  และตั้งอยู่ทางทิศตะวันออกเฉียงใต้ของสหรัฐอเมริกา ในเทนเนสซีแวลเลย์ เดิมเป็นที่รู้จักในชื่อ แม่น้ำเชอโรคี (Cherokee) เหตุเพราะมีชาวเชอโรคีจำนวนมากอาศัยอยู่ริมฝั่งแม่น้ำ โดยเฉพาะอย่างยิ่งบริเวณเทนเนสซีตะวันออก และแอลาบามาเหนือ ชื่อในปัจจุบันมาจากหมู่บ้านของชาวเชอโรคีที่ชื่อ Tanasi
# เว็สเตอโรเลิน
เว็สเตอโรเลิน  เป็นเขตและกลุ่มเกาะในเทศมณฑลนูลัน ประเทศนอร์เวย์ ตั้งอยู่ทางเหนือของเขตและกลุ่มเกาะลูฟูเติน และตั้งอยู่ทางตะวันตกของเมืองฮัชชตา เว็สเตอโรเลินตั้งอยู่ทางเหนือสุดของเทศมณฑล
# ฟร็องซิส การ์นีเย
มารี โฌแซ็ฟ ฟร็องซัว การ์นีเย  หรือที่รู้จักกันทั่วไปในชื่อ ฟร็องซิส การ์นีเย  และ หงัก ญี  เป็นทหารเรือและนักสำรวจชาวฝรั่งเศส เกิดที่เมืองแซ็งเตเตียน ประเทศฝรั่งเศส เมื่อวันที่ 25 กรกฎาคม ค.ศ. 1839Acte de naissance เสียชีวิตในการรบที่เมืองฮานอย แคว้นตังเกี๋ย (ปัจจุบันคือประเทศเวียดนาม) เมื่อวันที่ 21 ธันวาคม ค.ศ. 1873 เขามีชื่อเสียงจากการทุ่มเทชีวิตในการสำรวจแม่น้ำโขง ในฐานะหัวหน้าคณะสำรวจแม่น้ำโขงของฝรั่งเศสระหว่างปี ค.ศ. 1866–1868

 งานเขียน 
 La Cochinchine française en 1864, Paris, 1864
 Voyage d'exploration en Indo-chine, effectué pendant les années 1866, 1867 et 1868, Paris, Hachette, 1873 (ตีพิมพ์ซ้ำโดย La Découverte, 1985) 
 Atlas du voyage d'exploration en Indo-Chine : effectué pendant les années 1866, 1867 et 1868 par une Commission française, Paris, Hachette, 1873 (เนื้อหา 2 เล่มจบ)
 De Paris au Tibet : notes de voyage, Paris, Hachette, 1882. บทความชิ้นนี้ตีพิมพ์ครั้งแรกในวารสาร le Temps ระหว่างวันที่ 30 กรกฎาคม ค.ศ. 1873 - 13 มีนาคม ค.ศ. 1874
# วัดแขก
วัดแขก อาจหมายถึง
 วัดพระศรีมหาอุมาเทวี (วัดแขก สีลม) โบสถ์พราหมณ์ในกรุงเทพมหานคร
 ตรอกวัดแขก หรือ ถนนปั้น ถนนใกล้วัดพระศรีมหาอุมาเทวี
 วัดพระศรีอรูลมิกูมหาศิวะศักติ (วัดแขก อ่างทอง) โบสถ์พราหมณ์ในจังหวัดอ่างทอง
 วัดศรีมาริอัมมัน สิงคโปร์ (นักท่องเที่ยวชาวไทยมักเรียกว่า วัดแขก สิงคโปร์) โบสถ์พราหมณ์ในประเทศสิงคโปร์

แขก
# โกเปียโป
โกเปียโป (,) เป็นเมืองทางตอนเหนือของประเทศชิลี ตั้งอยู่ห่างจากชายฝั่งทางทิศตะวันออกของเมืองกัลเดราราว 65 กม. เมืองก่อตั้งเมื่อวันที่ 8 ธันวาคม ค.ศ. 1744 เป็นเมืองหลักของจังหวัดโกเปียโปและแคว้นอาตากามา

โกเปียโปตั้งอยู่ทางทิศเหนือของกรุงซันติอาโกราว 800 กิโลเมตร อยู่บนริมฝั่งแม่น้ำโกเปียโปในหุบเขาชื่อเดียวกัน เมืองตั้งอยู่รายล้อมทะเลทรายอาตากามาที่มีปริมาณน้ำฝน 12 มิลลิเมตร (½ นิ้ว) ต่อปี ประชากรเมืองโกเปียโกมี 9,128 คน ในปี 1903, 11,617 คน ในปี 1907 และ 158,438 คน ในปี 2012
# เจ้าพระยาศรีธรรมาธิราช (เวก บุณยรัตพันธุ์)
เจ้าพระยาศรีธรรมาธิราช นามเดิม เวก เป็นขุนนางสกุลบุณยรัตพันธุ์ อดีตแม่ทัพในสงครามปราบฮ่อ

 ประวัติ 
เจ้าพระยาศรีธรรมาธิราช มีนามเดิมว่า เวก (บางแห่งว่าเวทย์ หรือ เวศ) เกิดเมื่อปีฉลู จ.ศ. 1203 (ตรงกับ พ.ศ. 2384) เป็นบุตรเจ้าพระยาภูธราภัย (นุช บุณยรัตพันธุ์) ได้รับราชการเป็นมหาดเล็กมีบรรดาศักดิ์เป็นนายพิไนยราชกิจ หุ้มแพร ในรัชสมัยพระบาทสมเด็จพระจอมเกล้าเจ้าอยู่หัวเรื่องตั้งเจ้าพระยาในกรุงรัตนโกสินทร์, หน้า 151

ในรัชสมัยพระบาทสมเด็จพระจุลจอมเกล้าเจ้าอยู่หัว ได้เลื่อนเป็นนายกวดมหาดเล็ก หุ้มแพรต้นเชือก ต่อมาเลื่อนเป็นพระสุริยภักดี เจ้ากรมสนมทหาร แล้วเป็นพระยาราชวรานุกูล ปลัดทูลฉลองกระทรวงมหาดไทย ตามลำดับ โปรดให้เป็นแม่ทัพไปสงครามปราบฮ่อแล้วต้องปืนข้าศึกจนบาดเจ็บสาหัส ต่อมาเลื่อนเป็นพระยาศรีธรรมาธิราช ผู้ช่วยราชการกระทรวงวัง ถือศักดินา ๕๐๐๐ เมื่อวันที่ 21 ตุลาคม พ.ศ. 2435 พระราชทานสัญญาบัตร จนถึงวันที่ 10 พฤศจิกายน พ.ศ. 2448 จึงโปรดให้เลื่อนเป็นเจ้าพระยาศรีธรรมาธิราช อันเตบุริกามาตย์มหานิเวศนานุรักษ์ ภูธรามัจศักดิพิพัฒ ศรีสัตยธาดา อภัยพิริยบรากรมพาหุ ดำรงศักดินา 10000

เจ้าพระยาศรีธรรมาธิราชถึงแก่อสัญกรรมในวันที่ 23 กุมภาพันธ์ พ.ศ. 2452 (นับแบบปัจจุบันเป็นปี พ.ศ. 2453) วันต่อมาเวลาบ่าย 4 โมงเศษ สมเด็จพระเจ้าลูกยาเธอ เจ้าฟ้าฯ กรมขุนนครสวรรค์วรพินิต เสด็จแทนพระองค์ไปพระราชทานน้ำหลวงอาบศพ เจ้าพนักงานแต่งศพ ยกลงลองใน ตั้งบนฐานกระจก ประกอบโกศแปดเหลี่ยม แวดล้อมด้วยฉัตรเบญจา 4 คัน พระพิธีธรรมสวดพระอภิธรรมมีกำหนด 3 คืน

 เครื่องราชอิสริยาภรณ์ 

  พระราชทานเครื่องราชอิสริยาภรณ์
# เทศมณฑลเตาราเก
เตาราเก  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันตกของประเทศ และมีเมืองหลักคือเตาราเก ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเตาราเกจึงกลายเป็นเพียงหน่วยทางดินแดนและสถิติ
# เทศมณฑลปาเนเวฌีส
ปาเนเวฌีส  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกเฉียงเหนือของประเทศ และมีเมืองหลักคือปาเนเวฌีส ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลปาเนเวฌีสจึงกลายเป็นเพียงหน่วยทางดินแดนและสถิติ
# เทศมณฑลเต็ลเชย์
เต็ลเชย์  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนเหนือของประเทศ และมีเมืองหลักคือเต็ลเชย์ ประชากรประกอบด้วยชาวลิทัวเนีย (ร้อยละ 98.7), ชาวรัสเซีย (ร้อยละ 0.9), ชาวลัตเวีย (ร้อยละ 0.1) และกลุ่มชาติพันธุ์อื่น ๆ (ร้อยละ 0.3) ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเต็ลเชย์จึงกลายเป็นเพียงหน่วยทางดินแดนและสถิติ
# เทศมณฑลมาริแยมปอเล
มาริแยมปอเล  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนใต้ของประเทศในภูมิภาคซูวัลกิยา และมีเมืองหลักคือมาริแยมปอเล ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลมาริแยมปอเลจึงกลายเป็นเพียงหน่วยทางดินแดนและสถิติ
# เทศมณฑลเช็วเลย์
เช็วเลย์  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตอนเหนือของประเทศ และมีเมืองหลักคือเช็วเลย์ ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลเช็วเลย์จึงกลายเป็นเพียงหน่วยทางดินแดนและสถิติ
# เทศมณฑลอูเตนา
อูเตนา  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกเฉียงเหนือของประเทศ และมีเมืองหลักคืออูเตนาซึ่งอยู่ห่างจากเมืองหลวงวิลนีอัสประมาณ 95 กิโลเมตร เป็นเทศมณฑลที่มีประชากรเบาบางที่สุด ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลอูเตนาจึงกลายเป็นเพียงหน่วยทางดินแดนและสถิติ
# ฟุตบอลทีมชาติอัฟกานิสถาน
ฟุตบอลทีมชาติอัฟกานิสถาน เป็นทีมฟุตบอลประจำชาติของประเทศอัฟกานิสถาน อยู่ภายใต้การดูแลของสหพันธ์ฟุตบอลอัฟกานิสถาน ทีมชาติก่อตั้งในปี ค.ศ. 1922 การแข่งขันอย่างเป็นทางการนัดแรกคือนัดที่พบกับอิหร่านใน ค.ศ. 1941 ต่อมาใน ค.ศ. 1948 อัฟกานิสถานเข้าร่วมเป็นสมาชิกของฟีฟ่า และใน ค.ศ. 1954 ก็ได้เข้าร่วมสมาพันธ์ฟุตบอลเอเชีย ซึ่งอัฟกานิสถานก็เป็นหนึ่งในสมาชิกผู้ก่อตั้งด้วย สนามเหย้าของทีมชาติคือสนามกีฬากาซีในคาบูล

ใน ค.ศ. 2013 อัฟกานิสถานชนะเลิศฟุตบอลชิงแชมป์เอเชียใต้ และได้รับ "รางวัลแฟร์เพลย์" ของฟีฟ่าอีกด้วย
# เทศมณฑลวิลนีอัส
วิลนีอัส  เป็นหนึ่งในสิบเทศมณฑลของประเทศลิทัวเนีย ตั้งอยู่ทางตะวันออกของประเทศ เป็นเทศมณฑลที่ใหญ่ที่สุดและมีประชากรมากที่สุด และมีเมืองหลักคือวิลนีอัสซึ่งเป็นเมืองหลวงของประเทศ  ในวันที่ 1 กรกฎาคม พ.ศ. 2553 หน่วยงานบริหารเทศมณฑลถูกยุบเลิก เทศมณฑลวิลนีอัสจึงกลายเป็นเพียงหน่วยทางดินแดนและสถิติ
# ฟุตบอลทีมชาติฮ่องกง
ฟุตบอลทีมชาติฮ่องกง  เป็นทีมฟุตบอลตัวแทนของฮ่องกงในการแข่งขันฟุตบอลชิงแชมป์เอเชียตะวันออก, เอเชียนคัพ และฟุตบอลโลก ทีมชาติอยู่ภายใต้การดูแลของสมาคมฟุตบอลฮ่องกง

ฮ่องกงไม่เคยเข้าร่วมแข่งขันฟุตบอลโลกรอบสุดท้าย แต่เคยเข้าร่วมเอเชียนคัพทั้งหมด 3 ครั้ง ผลงานที่ดีที่สุดคือ อันดับที่ 3 ใน ค.ศ. 1956 ซึ่งในปีนั้น ฮ่องกงยังคงเป็นอาณานิคมของอังกฤษ
# ศาลาแก้วกู่
ศาลาแก้วกู่ เป็นอุทยานขนาด 42 ไร่ของสำนักปฏิบัติธรรมแก้วกู่ และสถานที่ท่องเที่ยวสำคัญในชุมชนสามัคคี อำเภอเมือง จังหวัดหนองคาย ที่ประดิษฐานรูปปั้นคอนกรีตเสริมเหล็กขนาดใหญ่จำนวนรวมกว่า 200 องค์ โดยประกอบด้วยพระพุทธรูป พระรูปของพระโพธิสัตว์ เทพเจ้าฮินดู บุคคลในคริสต์ศาสนา ความเชื่อพื้นบ้าน และตัวละครจากรามเกียรติ์ อุทยานแห่งนี้ถูกสร้างขึ้นโดยปู่บุญเหลือ สุรีรัตน์ ภายใต้แนวคิดว่า "ทุกศาสนาสามารถอยู่รวมกันได้" และให้เป็น "สถานที่แทนภาพดินแดนแห่งการหลุดพ้นจากกิเลสทั้งปวง" ในปี พ.ศ. 2521https://m.thetrippacker.com/th/review/ศาลาแก้วกู่SalaKaeoKu/4477

ภายในอุทยาน ที่บริเวณฐานของพระรูปแต่ละองค์จะมีจารึกอธิบายชิ้นงานและแนวคิด คติเตือนใจ เป็นภาษาอีสาน และภาษาไทย รูปปั้นที่สูงที่สุดมีความสูงราว 25 เมตร นอกจากนี้ยังมีอาคารสำนักพุทธศาสนาแก้วกู่ความสูงสามชั้น สถาปัตยกรรมเลียนแบบมัสยิด บนหน้าบันของอาคารจารึกสัญลักษณ์โอม และอักษรไทย ศาลาแก้วกู่ โดยชั้นบนสุดเป็นที่ตั้งร่างของปู่บุญเหลือ สุรีรัตน์ที่บรรจุในผอบ [ผะ-อบ] และไม่เน่าเปื่อยทำให้สร้างความอัศจรรย์แก่ผู้ที่ศรัทธาในตัวท่านเป็นอย่างมาก

ปู่บุญเหลือได้สร้างอุทยานนี้ถัดจากสวนพระ หรือ วัดเชียงควน (Buddha Park; Wat Xieng Khuan) ที่ตั้งอยู่ในนครเวียงจันทน์ ประเทศลาว แต่ท่านได้สร้างให้ศาลาแก้วกู่นี้มีงานที่มีความวิจิตรและยิ่งใหญ่กว่าที่เคยสร้างที่ประเทศลาว สวนแห่งนี้มีลักษณะที่คล้ายคลึงกับสวนแห่งโบมาร์โซ (Gardens of Bomarzo) ที่แคว้นลัตซีโย ประเทศอิตาลี
# ราชวงศ์ที่สิบเจ็ดแห่งอียิปต์
|alt=

ราชวงศ์ที่สิบเจ็ดแห่งอียิปต์โบราณ เป็นราชวงศ์ในยุคช่วงต่อที่สองแห่งอียิปต์ ราชวงศ์ที่สิบเจ็ดปกครองราว 1580 - 1550 ปีก่อนคริสต์ศักราช

ซึ่งราชวงศ์นี้ปกครองร่วมสมัยกับราชวงศ์ที่สิบห้าแห่งอียิปต์ซึ่งเป็นราชวงศ์ของชาวฮิกซอสจุดศูนย์กลางราชวงศ์นี้อยู่ที่ธีบส์

ในเดือนมีนาคม พ.ศ. 2555 ในบริเวณวิหารเทพ อามุน-ราในวิหารคาร์นัค นักโบราณคดีชาวฝรั่งเศสกำลังตรวจสอบประตูหินปูนของวิหารและ ได้พบอักษรอียิปต์โบราณที่มีจารึกพระนามฟาโรห์ ว่า"เซนัคท์เอนเร" ซึ่งบ่งบอกถึงหลักฐานของฟาโรห์พระองค์นี้ว่ามีอยู่จริง

ปลายราชวงศ์ที่ 17 มีพระมหากษัตริย์สองพระองค์พระนามฟาโรห์เซเคนเอนเร ทาโอกับฟาโรห์คาโมส พยายามทำสงครามต่อต้านชาวฮิกซอสแต่ไม่สำเร็จ พระราชโอรสของ ฟาโรห์เซเคนเอนเร ทาโอและพระอนุชาของ ฟาโรห์คาโมส พระนามว่าฟาโรห์อาโมสที่ 1ทรงสามารถต่อต้านทำสงครามกับชาวฮิกซอสได้สำเร็จ ทำให้อียิปต์ก้าวเข้าสู่ราชวงศ์ที่สิบแปดแห่งอียิปต์ แห่งราชอาณาจักรใหม่แห่งอียิปต์

 รายพระนามพระมหากษัตริย์แห่งราชวงศ์ที่ ๑๗ 
ฟาโรห์แห่งราชวงศ์ที่ 17 ปกครองมาประมาณ 30 ปี ฟาโรห์แห่งราชวงศ์ที่ 17 มีดังนี้
+ฟาโรห์แห่งราชวงศ์ที่ 17พระนามพระบรมรูปพระนามตอนครองบัลลังก์รัชกาลสุสาน พระมเหสีหมายเหตุราโฮเทป 100pxเซคเอมเร-วาฮ์คาอูประมาณ 1585 ปีก่อนคริสต์ศักราชโซเบคเอมซาฟที่ 1 100pxเซคเอมเร-วาดจ์คาอู7 ปี นับเอมฮัตโซเบคเอมซาฟที่ 2 100pxเซคเอมเร-เชดทาวี อาจประมาณ 1573 ปีก่อนคริสต์ศักราชนับคาเอสสุสานของพระองค์ถูกปล้นในรัชสมัยของฟาโรห์ราเมสเสสที่ 11อินโยเทฟที่ 5 100pxเซคเอมเร-เวบมาอัตอาจประมาณ 2 ปีดราอาบู เอล-นากา?อินโยเทฟที่ 6 100pxนับเคเปอร์เรประมาณ 1571 ถึงกลางปี 1560 ปีก่อนคริสต์ศักราชดราอาบู เอล-นากาโซเบคเอมซาฟอินโยเทฟที่ 7 100px เซคเอมเร-เฮรูฮ์อิร์มาอัตประมาณปลายปี 1560 ปีก่อนคริสต์ศักราช ฮาอังค์เอสอาโมส100px เซนัคเอนเร ประมาณ 1 ปี เตติเชริ - ทาโอ100pxเซเคนเอนเร 4 ปีอาโมส-อินฮาปิ ซิทดเจฮูติอาโฮเทปที่ 1ทรงสวรรคตในสงครามขับไล่ชาวฮิกซอสคาโมส100pxวัดจ์เคเปอร์เร 5 ปีอาโฮเทปที่ 2?ทรงสวรรคตในสงครามขับไล่ชาวฮิกซอส

ระเบียงภาพ